text: उन्होंने कहा ‘‘यह अनुदान गुरमीत राम रहीम सिंह को नहीं दिया गया था। डेरा के खिलाड़ियों को प्रोत्साहित करने के लिए अनुदान दिया गया था।’’ उन्होंने कहा कि जब भी किसी सोसाइटी या संस्थान को कोई अनुदान दिया जाता है तो उसे उपयोग प्रमाण पत्र सौंपना होता है जिसका सरकार द्वारा समय-समय पर निरीक्षण किया जाता है। जब उनसे पूछा गया कि क्या वह भविष्य में वोट पाने के लिए डेरा सच्चा सौदा के अनुयायियों तक पहुंचेंगे तो उन्होंने कहा ‘‘हम सभी से वोट मांगते है।’’ उन्होंने कहा ‘‘डेरा प्रमुख को अदालत द्वारा दोषी ठहराया गया है और डेरा को अवैध घोषित नहीं किया गया है।’’ उल्लेखनीय है कि हरियाणा में हुए पिछले विधानसभा चुनाव में डेरा प्रमुख ने भारतीय जनता पार्टी का समर्थन किये जाने की घोषणा की थी।